ভিআরএফ সিস্টেম একটি নির্দিষ্ট স্থাপনার পুরোটা কেন্দ্রীয়ভাবে সমান মাত্রায় শীতাতপ নিয়ন্ত্রণ করতে পারে। নির্মিতব্য ৩২২ টনের সিস্টেমটি কেইপিজেডের চার তলাবিশিষ্ট ভবনের দ্বিতীয় রেস্ট হাউজের শীতাতপ নিয়ন্ত্রণ করবে। এই সিস্টেমে অন্তর্ভুক্ত কমফোর্ট কুলিং এবং ডুয়াল সেন্সিং সিস্টেম ভবনের তাপমাত্রা এবং আদ্রতা স্বয়ংক্রিয়ভাবে পরিমাপ করে আরামদায়ক শীতাতপ নিয়ন্ত্রণ করে। ইনভার্টার কম্প্রেসর বিদ্যুৎ সাশ্রয় নিশ্চিত করে। এর স্বীকৃতি হিসেবে ভিআরএফ সিস্টেম এনার্জি স্টার এবং লিড সনদ পেয়েছে। এলজি বাংলাদেশের ব্যবস্থাপনা পরিচালক ডি কে সন বলেন, “সহজে ব্যবহারযোগ্য এই ভিআরএফ সিস্টেম বড় মার্কেট, শিল্প কারখানা, হাসপাতাল, গার্মেন্টস এবং বিশ্ববিদ্যালয়ের মত বড় স্থাপনার জন্য খুবই উপকারী ও সাশ্রয়ী। ইতিমধ্যে এশিয়া প্যাসফিক ইউনিভার্সিটি, গ্রামীণফোন, বেঙ্গল গ্রুপসহ বেশকিছু বড় স্থাপনা-কার্যালয়ে এলজির ভিআরএফ সিস্টেম ব্যবহৃত হচ্ছে।”